Timothée Chalamet este actorul care a depășit un record stabilit de John Travolta acum 50 de ani
La sfârșitul anilor '70, John Travolta a avut două filme cu cele mai mari încasări în decurs de opt luni unul după celălalt. "Saturday Night Fever" a ieșit în decembrie 1977, iar "Grease" a ieșit în iunie 1978.
Timothée, în vârstă de 28 de ani, care a jucat în filmele recent lansate "Wonka" și "Dune: Part 2", a devenit primul actor, de la Travolta încoace, care conduce topul celor mai bune încasări într-un interval de timp de opt luni, potrivit Indiewire.
Din iulie anul trecut, cele două filme conduse de Chalamet sunt singurele care au depășit pragul de 200 de milioane de dolari pe plan intern.
"Wonka" a fost lansat pe 15 decembrie 2023. Acest film spune povestea de origine a personajului Willy Wonka din cartea pentru copii "Charlie și fabrica de ciocolată", scrisă de Roald Dahl.
Timothée s-a transformat complet de la un creator de ciocolată din "Wonka" la un star de acțiune în "Dune: Partea a doua". Acest film a avut premiera în cinematografe pe 1 martie 2024.
Timothée a revenit în rolul lui Paul Atreides în continuarea filmului "Dune", bazat pe cartea scrisă de Frank Herbert.
Mulți actori din distribuția originală au revenit pentru continuarea filmului, printre care Zendaya, Rebecca Ferguson și Josh Brolin.
Elitele de la Hollywood, printre care Austin Butler, Christopher Walken și Florence Pugh, s-au alăturat distribuției acestui film, în rol secundar.
Travolta, care a deținut singur recordul timp de peste 40 de ani, a intrat pe rețelele de socializare pentru a-l felicita pe tânărul actor pentru realizarea impresionantei performanțe.
"Felicitări Timothée!" a scris Travolta pe Instagram, însoțit de o captură de ecran a unui articol care includea știrea privind recordul de box-office al lui Chalamet. "Este grozav să am cu cine să împart recordul meu de box office. Cu sinceritate, JT".
Sursa: Pro TV
Dată publicare:
22-03-2024 13:58